<classify> Halmashauri ya Wilaya ya Mkuranga mkoani Pwani imesema maonesho ya pili ya viwanda ya mkoa huo yataongeza mapato ya Serikali na halmashauri kwa kuwa yatakuza biashara ya viwanda vilivyopo kwenye halmashauri hiyo.Mkurugenzi Mtendaji wa Halmashauri hiyo, mhandisi Mshamu Munde amesema maonesho hayo yanayotarajiwa kufanyika kwa wiki moja kuanzia Oktoba 17 mwaka huu ni fursa nzuri kwa wenye viwanda kujitangaza na kutanua wigo wa masoko yao.Kwa hiyo kwa kweli hii ni fursa kwetu na ile multiply effect inayoendelea wakiuza sana sisi tutapata zaidi, lakini pato la mkoa pia litaongezeka kwa sababu mpaka sasa hivi Mkoa wa Pwani nadhani tuko chini kimchango wa pato la Taifa lakini hii ni kitakwimu zaidi lakini ukweli sisi tunachangia zaidi ya ile mikoa ambayo ipo juu yetu kitakwimuamesema.Ameyasema hayo ofisini kwake wakati akizungumza na wafanyakazi kutoka Kampuni ya Magazeti ya Serikali TSN wanaofanya kazi ya kuzitangaza fursa za biashara na uwekezaji mkoani Pwani.Wao wakishatanua masoko na kuuza bidhaa nyingi itakuwa na faida kwetu, sisi tunakusanya service levy lakini pia Serikali itapata mapato makubwa zaidi kwa hiyo ni fursa kwetu kimapato na hata wawekezaji ambao tunao sasa hivi ambao ninaongelea hawa 74 wataona maana ya uwekezaji wao katik a Wilaya yetu ya Mkuranga amesema Munde.Amesema maonesho hayo kwenye uwanja CCM Sabasaba itakuwa nafasi nzuri pia kwa ambao hawajawekeza Mkuranga kuzifahamu fursa zilipo huko ikiwwmo miundombinu wezeshi kuwekeza na kufanya biashara.Kwa sababu kuna gesi, umeme ni wa uhakika, bidhaa zake kusafirisha kutoka hapa Mkuranga kwenda kwenye port bandari ya Dar es Salaam ni rahisi, kwenda kwenye port ya Mtwara ni rahisi kwa hyo hatahangaika kutafuta masokoamesema Munde.  <topic>: UCHUMI 